Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 669/09/8811	Trebišov, 28.6.2013
EEČ : 2-69-341-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka maloletých detí XXXXX, nar. 04.10.1990, XXXXX, nar. 11.02.1993, Gréty I., nar. 02.10.1995, v mieste svojho bydliska, ako aj inde si neplnila svoju vyživovaciu povinnosť od 28.11.2007 až doposiaľ, aj keď jej to vyplýva zo Zákona o rodine a bolo jej to stanovené rozsudkom Okresného súdu v Trebišove pod sp. zn. 8P/228/2007 zo dňa 31.10.2007, ktorý nadobudol právoplatnosť dňa 28.11.2007, na základe ktorého bola povinná prispievať na výživu maloletých detí sumou 23,83 € (718,- Sk) mesačne, na každé z nich, vždy do 25. dňa v mesiaci vopred k rukám XXXXX, čím takto dlhuje na bežnom výživnom za obdobie od 28.11.2007 až doposiaľ sumu vo výške 1.930,23 € (58.150,- Sk)

lebo zanikla trestnosť činu

Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície v Trebišove pod sp. zn.  ČVS: ORP-470/OVK-TV-2009 zo dňa 24.03.2010 bolo vznesené obvinenie XXXXX  pre prečin zanedbania povinnej výživy podľa § 207 ods. 1, ods. 3 písm. b Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinená v priebehu vyšetrovania využila ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od 28.11.2007 - doposiaľ (vrátane mesiaca jún 2013)  vo výške 3.986,- € uhradila dňa 12.06.2013 peňažným poštovým poukazom (viď č. l. 176 vyšetrovacieho spisu).

Uvedenú skutočnosť potvrdil vo svojej výpovedi dňa 13.06.2013 aj svedok poškodený XXXXX, v ktorej uviedol, že dlh na bežnom výživnom za žalované obdobie považuje zo strany obvinenej za uhradený, t. j. až do konca mesiaca jún 2013.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka